# **He Kupu Whakamahuki**

**Te Hāpuku Te Ika Nui o te Moana**

**Tau 8+**

**Taumata 3 – 6**

Ko tēnei aratohu kaiako ka tiki atu i ngā kōrero tuku iho mō te rangatira a Te Hāpuku Te Ika Nui o te Moana nō Ngai Te Whatuiāpiti nō roto mai i a Kahungunu, ka tōia mai ki konei hei kaupapa ako mā ngā ākonga. Ko te kauwaka ki te tūhura i ngā mahi a tēnei rangatira ko ēnei kei raro iho nei. Ko ēnei kaupapa ka noho hei wāhanga matua mō tēnei rauemi.



* **Te whenua i tukuna ki te kāreti o Te Aute**
* **He mahi hokohoko**
	+ - **Te Kīngitanga**
* **Te Whakaputanga**
* **Te Tiriti o Waitangi**
* **Ngā waiata mō Te Hāpuku**



**Akoranga Tōmua**

I mua i te ruku ki ngā kaupapa o tēnei aratohu kaiako ka taea e te kaiako me ngā ākonga ēnei kaupapa te tirotiro.

* Te Hāpuku
* Te whakapapa o Te Hāpuku
* Te Kāreti o Te Aute
* Te whenua i tukuna e Te Hāpuku ki Te Kāreti o Te Aute
* Te Kīngitanga
* Te Hāpuku me Te Kīngitanga
* Te hainatanga a Te Hāpuku i Te Whakaputanga
* Te hainatanga a Te Hāpuku i Te Tiriti o Waitangi
* Ngā mahi hokohoko a Te Hāpuku
* Kirimate
* Te Pā o Te Pakake
* Te Heipora
* William Colenso
* Te roto o Poukawa
* Te teihana o Ōpāpā
* Te pakanga o Omaruanui

**Ngā Kai o Roto**

**Ngā Kaupapa** **Whārangi**

Ngā wāhanga o Te Marautanga o Aotearoa 3

Wāhanga 1 4

Te whenua i tukuna ki te kāreti o Te Aute

Wāhanga 2 6

He mahi hokohoko

Wāhanga 3 8

Te Kīngitanga

Wāhanga 4 10

Te Whakaputanga

Wāhanga 5 12

Te Tiriti o Waitangi

Wāhanga 6 14

Ngā waiata mō Te Hāpuku

Ngā rauemi tautoko 16

#

#

# **Te Hononga ki Te Marautanga o Aotearoa**

Anei ngā wāhanga o TMoA me ngā whenu o ia wāhanga e hāngai ana ki

ngā kaupapa matua o tēnei aratohu kaiako:

* Te whenua i tukuna ki te kāreti o Te Aute
* He mahi hokohoko
* Te Kīngitanga
* Te Whakaputanga
* Te Tiriti o Waitangi
* Ngā waiata mō Te Hāpuku

Ko ngā ngohe me ngā papa mahi o ia wāhanga ka hāngai ki ēnei kei raro iho nei.

**Tau 8**

**Taumata 3–6**

|  |  |
| --- | --- |
| **TMoA** | **Whenu**  |
| Tikanga ā-iwi | Te Ao Hurihuri  | Te Wāhi me teTaiao |
| Ngā Toi  | Toi Ataata | Ngā Mahi a teRēhia |
| Te Reo | Ā-Tā | Ā-Waha |
| Hangarau  | Ngā Āhuatanga o teHangarau | Te WhakaharatauHangarau |

**Wāhanga 1** - **Te whenua i tukuna ki Te Kāreti o Te Aute**

I te tau 1854 i tuwhera ngā tatau o Ahuriri Industrial Native School, nō muri mai i tapā ko Te Kāreti o Te Aute, tekau mā rua ōna ākonga i taua wā. Ko ngā huruhru o tēnei kura i taua wā ko ngā karahipi nō te kāwanatanga me ngā whenua i takohatia e Te Hāpuku. Ko tēnei wāhanga e aro ana ki Te Kāreti o Te Aute me ētehi mahi a Te Hāpuku ki te tautoko i tēnei kura.

E rua ngā kaupapa matua o tēnei wāhanga, e whā ngā ngohe.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Ngā kaupapa matua Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao****3.2** Ka whakamārama i ngā take me ngā huarahi e whakaatu ai te tangata i tōna hononga ki tētahi tino wāhi, ki tētahi tino taiao. | **Te takohanga o te whenua** Ko tā te kaiako mahi he whakamārama i ngā āhuatanga o te whenua i takohatia ki te Kāreti o Te Aute e Te Whatuiāpiti i raro i ngā tohutohu a Te Hāpuku. I runga anō i te hiahia o Te Hāpuku ki te whakapakari ake i te mātauranga ki waenganui i tōna iwi, i takohatia e ia tēnei whenua ki tēnei kura hei tautoko i tērā wawata nui ōna. Mā te kaiako ēnei kōrero e whakamārama, kātahi ia ka whakarōpū i ngā ākonga kia noho takirua ai rātou ki te wānanga i ngā whakautu ki ēnei pātai. * He aha ai i takohatia te whenua?
* Ko wai i takoha i te whenua?
* He aha te nui o te whenua i takohatia?
* He aha te momo whenua i takohatia?
* He aha ngā rerekētanga o te whenua i takohatia ki te whenua e tū nei te kura i ēnei rā?
 | **He rangahau** **He tuhinga whakamōhiohio** (informative text)**He mahi takirua**Mai i ngā kōrero kua wānangahia e te akomanga mō ngā whenua i takohatia, ko tā ngā ākonga mahi he rangahau i ngā tikanga “takoha whenua a te iwi Māori”Mā ngā ākonga tēnei kaupapa e rangahau, ka tuhi i tētehi tuhinga whakamōhiohio e whakamārama ana i tēnei tikanga me te whakamārama hoki i te mahi tuku whenua a Te Hāpuku.  |
| **Ngā Toi**  | **Toi Ataata****4.**Ka whakawhanake ariā, ka whakapakari pūkenga, ka whakamārama, ka whai māramatanga te ākonga: mā te tūhura me te whakamahi i ngā hua o ngā rawa, rawa tā, me ngā taputapu; | **He pikitia hoahoa** (architectural drawing)**Mahi takitahi**Mai i ngā kōrero kua wānangahia e te akomanga mō ngā whenua i takohatia, ko tā te ākonga mahi he tā i tētehi pikitia hoahoa o tētehi o ngā whare tawhito o te kura, ko tētehi whare i tū i te whakatuwheratanga tuatahi o te kura. Mā te ākonga te whare e rangahau, kia rite katoa te pikitia ki te whare tūturu.  |
| **Hangarau** | **Te Whakaharatau Hangarau****5.2** Ka tātari i ā rātou mahere hoahoa me ngā mahere hoahoa a ērā atu ki te: • tautohu i ngā whakatakotoranga pai ake; • kōwhiri i ngā rawa e tika ana; • whakarite i te hātepe. | **Te Kāreti o Te Aute** Mā te kaiako e tuku ngā tauira ki te rangahau i ngā kōrero mō te whakatūnga o Te Kāreti o Te Aute. He nui ngā kōrero kei te ipurangi e iri ana. Mā te kaiako ētehi kōrero e whāngai engari mā ngā tauira hoki ētehi rangahau. Mā te kaiako e whakahau ngā tauira ki te kimi i ngā whakautu ki ēnei pātai:* He aha te tau i tuwhera ai te kura?
* He aha te ingoa tuatahi o te kura?
* He aha te kaupapa o te kura?
* He aha te whakapono o te kura?
* Ko wai ngā kaiako, kaimahi, kaihāpai o te kura i ngā tau o mua? He aha hoki ā rātou mahi?
* Ko wai ētehi tāngata rongonui i haere ki tēnei kura?
* He aha te tikanga o te tohu o te kura?
* He aha te ingoa o ētehi o ngā whare o te kura?
* He aha ētehi tikanga o te kura?
* He aha ētehi kaupapa i tāmi i te kura?
* He aha ētehi kaupapa i whakaora i te kura?
 | **Tohu kura** **He mahi takitahi**Mai i ngā kōrero kua rangahaua e te ākonga mō Te Kāreti o Te Aute, ko tā te ākonga mahi he waihanga i tētehi tohu hou mō te kura. Kei te haere te tauira ki mua i te aroaro o te poari o te kura ki te whakapoapoa i a rātou ki te panoni i te tohu o te kura. Me whakarite e te ākonga ēnei mahi kei raro iho nei ki te kawe ki mua i te aroaro o te poari. * Mā te ākonga e waihanga tētehi tohu hou e whakaata ana i te kura mai i ngā kōrero kua rangahaua e ia.
* Mā te ākonga te mahere me te hoahoa e whakatau.
* Mā te ākonga hoki tētehi kōrero

whakamārama e whakarite hei tuku ki te poari e pā ana ki te tohu hou. |
| **Te Reo**  | **Ā-Tā****Āheinga Reo****4.3**Ka whai whakaaro ake ki te pūtake o te tuhituhi me te kaipānui. | **Pukapuka kura** (school pamphlet)**Mahi takitahi**Mai i ngā kōrero kua rangahaua e te ākonga mō Te Kāreti o Te Aute, ko tā te ākonga mahi he waihanga i tētehi pukapuka kura e whakamārama ana i ngā meka e 5 mō te kura. Mā te tauira e whiriwhiri ngā meka me te hoahoa o te pukapuka nei.  |

**Wāhanga 2 –** **Ngā mahi hokohoko a Te Hāpuku**

Nō te taenga mai o iwi kē ki Aotearoa ka tīmata ngā mahi hokohoko a te iwi Māori ki te rāwaho, kāore i rerekē mō Te Hāpuku. Ko tēnei wāhanga e aro ana ki ngā mahi hokohoko a Te Hāpuku.

Kotahi te kaupapa matua o tēnei wāhanga, e whā ngā ngohe.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Kaupapa Matua Te mahi hokohoko  | Ngā mahi a te ākonga |
| **Tikanga ā-Iwi** | **Te Wāhi me te Taiao****3.3** Ka whakamārama i ngā take me ngā huarahi e whakaatu ai te tangata i tōna hononga ki tētahi tino wāhi, ki tētahi tino taiao. | **Ngā mahi hokohoko a Te Hāpuku**Ko tā te kaiako mahi he whakamārama i ngā mahi hokohoko a Te Hāpuku, mā te kaiako ēnei kōrero e whakamārama atu ki ngā tamariki.* He aha te mahi hokohoko?
* He aha i tahuri ai ō tātou tūpuna ki tēnei mahi?
* He aha ngā momo rawa i hokohokotia?
* He aha ngā mahi hokohoko a Te Hāpuku?
* I hokohoko ia ki a wai?
* I whai oranga te iwi i āna mahi?
 | **Te mahi hokohoko** **He mahi takirua**Mai i ngā kōrero kua wānangahia e ngā ākonga mō ngā mahi hokohoko, ko tā ngā ākonga mahi he rangahau i ngā rawa a te Māori i ngā tau 1800, kia āta whai whakaaro ngā ākonga ki ngā rawa 10 i hokohokotia e te iwi Māori. Mutu ana te rangahau ngā rawa 10, mā ngā ākonga e tuhi ētehi paku whakamārama mō ia rawa e whakamōhio mai ana i te take i hokohokotia ēnei taonga i ngā tau 1800.  |
| **Ngā Toi**  | **Toi Ataata****4**Ka whakawhanake ariā, ka whakapakari pūkenga, ka whakamārama, ka whai māramatanga te ākonga: mā te whakamahi i ngā tukanga me ngā rawa tā a te kaitoi. | **Pānui hoko** (Advertisement poster)**Mahi takitahi**Mai i ngā kōrero kua wānangahia mō ngā mahi hokohoko, ko tā te ākonga mahi he tā i tētehi pānui hokohoko mō tētehi rawa a te Māori i ngā tau 1800. Kei runga i tēnei pānui ko ēnei kōrero kei raro iho nei:* He pikitia o te taonga, mā te ākonga e tā
* Ngā āhuatanga pai o te taonga
* Te utu (i ngā tau 1800)
 |
| **Hangarau** | **Te Whakaharatau Hangarau****4.6** Ka mārama ki te whakahaere o ngā pūnaha hangarau. | **He Pakiwaituhi** **He mahi takitahi**Mai i ngā kōrero kua wānangahia e ngā ākonga mō ngā mahi hokohoko a Te Hāpuku, ko tā te ākonga mahi he tuhi i tētehi pakiwaituhi e whakaatu ana i ngā mahi hokohoko a Te Hāpuku. Mā te ākonga e whiriwhiri te hoahoa o ngā pikitia hei whakahāngai atu ki ngā kōrero o te pakiwaituhi.  |
| **Te Reo**  | **Ā-Waha** **Puna Reo****3.2**Ka whakanikoniko i āna kōrero, tuhinga rānei ki ngā kupu taurite, kupu āhua nā te whānui haere o tana puna kupu | **He hokohoko rawa****Mahi takitahi**Mai i ngā kōrero kua wānangahia e ngā ākonga mō ngā mahi hokohoko a Te Hāpuku, ko tā te ākonga mahi he whakarite i ētehi kōrero whakapoapoa i te akomanga ki te mahi hokohoko i tōna taha. Mā te kaiako ētehi taputapu e kawe mai ki te kura, ko tā te ākonga mahi he whiriwhiri i tētehi o aua taputapu, ka whakarite i ētehi kōrero mō taua taputapu hei whakapoapoa i te akomanga ki te hokohoko i tōna taha. Mutu ana te whakarite a te ākonga i āna kōrero, ka tū ia ki te kauwhau i te pai o te taputapu kei a ia.  |

**Wāhanga 3** – **Te Kīngitanga**

Ko Te Kīngitanga tētehi o ngā kaupapa i tautokotia e Te Hāpuku, e ai hoki ki ngā kōrero tuku iho, i tae tēnei tono ki a ia. Ko tēnei wāhanga e aro ana ki taua hononga.

E whā ngā wāhanga, e whā hoki ngā ngohe.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Ngā kaupapa Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri****Hītori****6.1** Ko ngā pūtaketanga me ngā otinga o ngā tūāhua o mua i waihanga i te āhua noho a te iwi o Aotearoa. | **Wānanga – He aha te Kīngitanga?** Mā te kaiako ngā ākonga e whakarōpū kia rua ki ia rōpū ko ā rāua mahi ko te tuhi ki runga pepa nui i ō rāua whakaaro mō tēnei mea Te Kīngitanga. Ko te kaupapa hei ohiamanomano ko tēnei:* He aha Te Kīngitanga ki a kōrua?
 | **Ko koe hei kīngi** **Ko koe hei kuini** **He mahi takirua**Mai i ngā kōrero kua wānangahia e ngā ākonga mō te kīngitanga, ko tā ngā ākonga mahi he tū ki mua i te akomanga ki te whakatakoto i ō rāua whakaaro. Mutu ana tērā ka tuhi rāua i ētehi ture paihere i ō rāua whānau, anō nei ko rāua ka tū hei kīngi hei kuini rānei mō te kotahi wiki e whakaū ana i ngā tikanga me ngā ture ki runga i ngā whanau. Me whai whakamāramatanga ngā ture katoa e hiahiatia ana e rāua te whakamana. Kia 10 ngā ture |
| **Ngā Toi**  | **Toi Ataata** **5**Ka tūhura, ka whakawhanake, ka whai mōhiotanga, ka whai māramatanga: ki te whakawhanake i ngā ariā me ngā mātāpuna o te kaitoi; | **Te mana o Te Hāpuku**Ko tā te mahi a te kaiako he whāngai i ngā kōrero mō ngā pūmanawa me ngā āhuatanga o Te Hāpuku e kiia ai ia he rangatira. Ko tāna mahi he rangahau i a Te Hāpuku me te momo mana i a ia me ngā momo mahi i kapi i a ia.  | **He tā whakaahua** (Portrait)**Mahi takitahi** Mai i ngā kōrero kua rangona e te ākonga mō Te Hāpuku me tōna mana. Ko tā te ākonga mahi he tā i tētehi whakaahua o Te Hāpuku e whakaatu ana i te mana kei a ia. Mā te ākonga e whakaniko i te pikitia kia kitea ā pikitia nei ētehi o ngā mahi kua kapi i a ia.  |
| **Hangarau** | **Ngā Āhuatanga o te Hangarau****3.1** Ka tautohu, ka whakaputa whakaaro e pā ana ki: • ngā whakahiatotanga hangarau i roto i ngā wā; • ngā whakapono me ngā uara; • ngā tikanga ka whakamahia e te tangata | **Te Kīngitanga o te iwi Māori** Mā te kaiako ngā kōrero mō te whakatūnga o Te Kīngitanga e tuku ki ngā ākonga, ka taea hoki e te kaiako te tuku i ngā ākonga ki te rangahau kia te kaupapa nei.  | **He tuhi rarangi wā** (time line) **He mahi takitahi**Mai i ngā kōrero kua wānangahia, kua rangahaua e te ākonga mō Te Kīngitanga, ko tā te ākonga mahi he tuhi i tētehi rarangi wā e whakaatu ana, e whakamārama ana i te whakatūnga me te whanaketanga o Te Kīngitanga mai i te wā o te rapu kīngi tae noa mai ki tēnei wā, ki te wā o Kīngi Tuheitia.  |
| **Te Reo**  | **Ā-Waha****Āheinga Reo****4.2**Ka whakapuaki patapatai hāngai tonu, kōrero whakamārama, tautohetohe rānei kia puta ai te reo hīkaro, te reo whakamana hoki. | **Te Hāpuku hei Kīngi**Ko tā te kaiako mahi he āta whakamārama i ngā kōrero mō Te Hāpuku me te taenga o te tono ki a ia kia tū hei Kīngi.   | **He tuhinga whakamārama** **Mahi takitahi**Mai i ngā kōrero kua wānangahia, kua rangahaua e te ākonga mō Te Hāpuku hei kīngi, ko tā te ākonga mahi he whakarite i tētehi kōrero ānō nei ko Te Hāpuku ia, ko tāna kōrero e āta whakamārama ana i ngā take i whakahē ia i te tono ki te tū hei kīngi mō te motu. Ka tū ia ki mua i te akomanga ki te whakatakoto i āna kōrero.  |

**Wāhanga 4** – **Te Whakaputanga**

Ko Te Whakaputanga o te Rangatiratanga o Niu Tīrani he pepa whai mana i kōkiritia e ngā rangatira o Ngāpuhi tiaki i te mana motuhake o te iwi Māori. Ko Te Hāpuku tētehi tangata o te tokorua i haina i te pepa nei kāore ōna here ki ā Ngāpuhi. Ko tēnei wāhanga e aro ana ki ēnei kōrero me tēnei pepa whai mana.

E whā ngā kaupapa, e whā hoki ngā ngohe.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Ngā kaupapa matua Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri****3.1** Ka whakamārama i te whakaawenga o ngā whakaaro me ngā mahi a te tangata i te oranga o ētahi atu i ngā wā o mua. | **Te Whakaputanga** I runga anō i ngā kōrero huhua mō te kaupapa nei e iri ana ki te ipurangi, ko tā te kaiako mahi he whāngai i ngā kōrero mō Te Whakaputanga ki ngā ākonga me te tuku hoki i a rātou ki te rangahau ā-ipurangi i ngā kōrero mō te kaupapa nei. Ka whakaemi i ngā kōrero ka kitea e rātou.  | **He hanga whakaaturanga rorohiko** (digital presentation)**He mahi takirua**Ko tā ngā ākonga mahi he hanga i tētehi whakaaturanga mā te rorohiko e whakautu ana i ngā pātai kei raro iho nei:* He aha Te Whakaputanga?
* He aha i ara ake ai tēnei kaupapa?
* Ko wai i kawe i te whakaaro nei ki Ingarangi?
* Ko wai i tuhi? Ko wai i whakamāori?
* He aha te tikanga o tēnei pepa?
* Ko wai ngā rangatira i haina?
* I whakautehia tēnei pepa whai mana e te Pākehā?
* Ki ō whakaaro i whai hua te pepa whai mana nei ki te iwi Māori?
 |
| **Ngā Toi**  | **Toi Ataata** **4**Ka whakawhanake ariā, ka whakapakari pūkenga, ka whakamārama, ka whai māramatanga te ākonga: mā te tūhura me te whakamahi i ngā hua o ngā rawa, rawa tā, me ngā taputapu; i ngā mahi o te whiriwhiri tukanga rawa tā, me te tautohu taputapu; mā te whakamahi i ngā tukanga me ngā rawa tā a te kaitoi. | **Te haki** Mai i ngā kōrero kua rangahaua e te ākonga mō Te Whakaputanga, ko tā te kaiako mahi he whakamārama i ētehi o ngā tikanga o te haki o Te Whakaputanga. Mā te kaiako ēnei kaupapa e whakamārama:* Te take o te haki
* Ko wai i hanga i te haki
* Te huarahi whiriwhiri i te haki
* Ngā tikanga o te haki
 | **He hoahoa haki****Mahi takitahi** Mai i ngā kōrero kua whāngaihia e te kaiako mō Te Whakaputanga, ko tā te ākonga mahi he hoahoa i tētehi haki hou mō Te Whakaputanga.Mā te ākonga te hoahoa e whakatau māna hoki tētehi whakamāramatanga e tuhi e āta whakamārama ana i ngā wāhanga katoa o te haki.  |
| **Hangarau** | **Ngā Āhuatanga o te Hangarau****5.1** Ka whakatairanga i ō rātou ake whakapono, uara rānei hei otinga: • mō te whānau, te hapori, te hapū, te iwi rānei, ā, ka tūhura i te pāpātanga ki ētahi atu ahurea, hunga kiritaki hoki. | **Ngā wāhanga o Te Whakaputanga** Ko tā te kaiako mahi he tuku i tētehi wāhanga o Te Whakaputanga ki ia takitoru, tukuna ngā ākonga ki te tūhura me te whai māramatanga ki te wāhanga kei a rātou. Mutu ana te āta wānanga o ngā ākonga i te wāhanga kei a rātou ka tahuri rātou ki te ngohe.   | **He tuhinga hōpara** (Exploratory writing)**He mahi takitoru**Mai i ngā kōrero kua wānangahia e ngā ākonga mō te wāhanga o Te Whakaputanga kei a rātou, ko tā ngā ākonga mahi he tuhi i tētehi tuhinga hōpara e āta whakamārama ana i te wāhanga o Te Whakaputanga kei a rātou. |
| **Te Reo**  | **Ā-Waha****Āheinga Reo**5.1 Ka whakamārama, ka tautohetohe rānei i tētahi kaupapa e puta ai te reo hīkaro, te reo whakamana, me te reo whakaahua. | **Te hainatanga o Te Hāpuku i Te Whakaputanga**Ko tā te kaiako mahi he āta whakamārama i ngā kōrero mō te hainatanga o Te Hāpuku i Te Whakaputanga, me ngā take i haina ia i te pepa whai mana nei.  | **He tautohetohe** **Mahi ā-rōpū**Mai i ngā kōrero kua wānangahia, kua rangahau e ngā ākonga mō te hainatanga o Te Hāpuku i Te Whakaputanga, ko tā ngā ākonga mahi he tuhi i tētehi kōrero tautohetohe e whakaae e whakahē ana rānei i tēnei kaupapa: He tika te hainatanga o Te Hāpuku i Te Whakaputanga?Ka rua ngā rōpū, mā te kaiako e whiriwhiri ko wai kei ia rōpū, ko ia hoki ka whakamōhio atu mehemea ko tō rōpū e whakaae ana, e whakahē ana rānei ki te kaupapa o runga.  |

**Wāhanga 5 –** **Te Tiriti o Waitangi**

Ko Te Tiriti o Waitangi tētehi pepa whai mana e tāmi tonu ana i tō tātou iwi, ko Te Hāpuku tētehi rangatira i tonoa ki te haina i Te Tiriti o Waitangi. Ko tēnei wāhanga e aro ana ki Te Tiriti o Waitangi me te hainatanga a Te Hāpuku i te pepa whai mana nei.

E whā ngā kaupapa, e whā hoki ngā ngohe.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Ngā kaupapa matua Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao****3.2** Ka whakamārama i ngā take me ngā huarahi e whakaatu ai te tangata i tōna hononga ki tētahi tino wāhi, ki tētahi tino taiao. | **He aha te Tiriti?** Ko tā te kaiako mahi he ārahi i te wānangatanga o tēnei kaupapa. Mā te kaiako ēnei pātai e tuku ki te akomanga hei wānanga mā rātou, mā te kaiako rātou e whakatōtika i ngā wā o te kotiti. * He aha te Tiriti?
* He aha te tikanga o te Tiriti?
* Mō te aha Te Tiriti?
* He aha ētehi tauira o tētehi Tiriti?
 | **He aha te Tiriti?****He mahi takitahi**Mai i ngā kōrero kua wānangahia e te ākonga mō te Tiriti, ko tā te ākonga mahi he whakautu i ēnei pātai:* He aha tētehi tauira o tētehi Tiriti e paihere ana i a koe?
* Kei waenganui tēnei Tiriti i a wai?
* He aha ngā kaupapa me ngā whakaaetanga o tō Tiriti?
* Ki te kore tētehi e whai i ngā tikanga o te Tiriti, he aha te utu?
 |
| **Ngā Toi**  | **Ngā mahi a Te Rēhia** **4**Ka mārama, ka whakaatu whakaaro: ki ngā tukanga; ki ngā tūmomo mahi. | **Te Tiriti o Waitangi** Mai i ngā kōrero kua wānangahia mō te tikanga o tētehi Tiriti, ko tā te kaiako mahi he aro ināianei ki Te Tiriti o Waitangi. E toru ngā wāhanga matua o tēnei kaupapa. * Te wā i mua i te hainatanga o Te Tiriti o Waitangi. I aha ngā iwi e rua ki te whakarite mō te hainatanga o Te Tiriti o Waitangi?
* Te hainatanga o Te Tiriti o Waitangi
* I ahatia te iwi Maōri i muri mai i te hainatanga o Te Tiriti o Waitangi?
 | **Te tuhi Tiriti****Mahi takirua** Mai i ngā kōrero kua wānangahia e ngā ākonga mō Te Tiriti o Waitangi, ko tā te ākonga mahi he tuhi i tētehi tiriti ki waenganui i a rāua.  Kia 10 ngā tikanga ka whakaritea e rāua ki waenganui i a rāua mō tēnei tiriti.  |
| **Hangarau** | **Ngā Āhuatanga o te Hangarau****3.1** Ka tautohu, ka whakaputa whakaaro e pā ana ki: • ngā whakapono me ngā uara; • ngā tikanga ka whakamahia e te tangata. | **Te hainatanga a Te Hāpuku i Te Tiriti o Waitangi**I te marama o Pipiri te tau 1840 i tae atu Te Tiriti o Waitangi ki Te Matau-ā-Māui ki te tono i te mokotā o Te Hāpuku. I horokukū a Te Hāpuku engari nā te mokotātanga o Hoani Waikato me Harawira Makiha i Te Tiriti ka whai atu ko ia. Ko tā te kaiako mahi he whāngai i ngā rētōtanga o tēnei kaupapa ki ngā ākonga. Mutu ana ēnei kōrero katoa te whakamārama ka tahuri ki te ngohe.  | **Te tuhi Īmēra** **He mahi takitahi**Mai i ngā kōrero kua wānangahia e te akomanga mō te hainatanga a Te Hāpuku i Te Tiriti o Waitangi, ko tā te ākonga mahi hetuhi i tētehi īmērā ki a Te Hāpuku e whakamārama ana i ōna kareāroto mō tāna (Te Hāpuku) hainatanga i Te Tiriti o Waitangi.  |
| **Te Reo**  | **Ā-Tā****Puna Reo****5.2**Ka hāngai ngā kupu me te āhua tonu o te whakatakoto kupu ki te kaupapa | **Ngā wāhanga o Te Tiriti o Waitangi**Ko tā te kaiako mahi he āta whakamārama i ngā wāhanga o Te Tiriti o Waitangi. Ka tukumā te akomanga e āta wānanga ngā wāhanga o Te Tiriti kia kitea ngā tikanga o ia wāhanga.  | **He tuhinga hōpara** (Exploratory writing)**He mahi takitahi**Mai i ngā kōrero kua wānangahia e ngā ākonga mō ngā wāhanga o Te Tiriti o Waitangi, ko tā te ākonga mahi he tuhi i tētehi tuhinga hōpara e whakamāra ana i ia wāhanga.  |

**Wāhanga 6** – **Ngā waiata mō Te Hāpuku**

Ko tēnei wāhanga e aro ana ki ētehi waiata mē ētehi kaupapa nui nā Te Hāpuku i ārahi tōna wā.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  | Ngā kaupapa matua Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri****4.2** Ka whakaahua i ngā huarahi e tuhia ai, e maumaharatia ai ngā mahi o mua | **He waiata mō Te Hāpuku** Ko tā te kaiako mahi he rangahau i tētehi waiata i titoa i tuhia mō Te Hāpuku ka wānangahia ēnei kaupapa i te taha o ngā ākonga.* He aha te waiata
* He aha te momo waiata
* Ko wai te kaitito?
* He aha i titoa ai te waiata?
* He aha te tikanga o te waiata?
 | **He whakamārama i te waiata** **He mahi takirua**Mai i ngā kōrero kua wānangahia e te akomanga mō tētehi o ngā waiata a Te Hāpuku, ko tā ngā ākonga mahi he tuhi i tō rāua ake whakamārama o te waiata nei. Mā ngā ākonga ngā kupu e wetewete, me ngā whiti e āta mātai, ka tuhia mai he whakamārama e ai ki tā rāua i kite ai, i rongo ai.  |
| **Ngā Toi**  | **Ngā mahi a te Rēhia****6**Ka tūhura, ka whakamahi, ka whakawhanake mōhio, ka whakamārama: i tā te tinana me te reo whakatau i roto i ngā horopaki huhua. | **Te Hāpuku** Ko tā te kaiako mahi he whāngai i ngā kōrero tuku iho mō Te Hāpuku, tukuna hoki ngā ākonga kia rangahau i ngā kōrero huhua e iri ana ki te ipurangi.   | **Tito waiata ā-ringa****Mahi takitoru** Mai i ngā kōrero kua rangahaua e ngā ākonga mō Te Hāpuku, ko tā ngā ākonga mahi he tito waiata ā-ringa mō Te Hāpuku. Mā ngā ākonga te rangi, ngā kupu me ngā ringa e waihanga.  |
| **Hangarau** | **Ngā Āhuatanga o te Hangarau****4.4** Ka whakahiatotia ngā pūkenga ā-ringa, ā-hinengaro, taha auaha anō hoki. | **Poukawa** Mā te kaiako ngā kōrero e tuku ki ngā tamariki mō te roto nei a Poukawa ka whakamāramahia ēnei kōrero kei raro iho nei:* I takea mai te ingoa Poukawa i whea?
* He aha i tino pirangi a Te Hāpuku ki tēnei wāhi?
* He aha ngā kai i te roto o Poukawa?
 | **He hanga hīnaki** **He mahi takitahi**Mai i ngā kōrero i tukuna e te kaiako mō te roto o Poukawa, ko tā te ākonga mahi he hanga hīnaki hei hopu, ika, kōura me te tuna. Mutu ana te hanga o te hīnaki ka tuhia he kōrero e hāngai ana ki a Te Hāpuku me tōna tino pai ki ēnei momo kai.  |
| **Te Reo**  | **Ā-Tā****Puna Reo****4.3**Ka mārama, ka whakamahi i ngā kīanga whakaahua, kīanga whakarite hei whakaniko i te kaupapa. | **Te pakanga o Omaruanui** Mā te kaiako ngā kōrero mō te pakanga o Omaruanui e whāngai ki ngā ākonga ka whakautu i ēnei pātai:* He aha i haere mai ai te whakapono Paimārire ki Te Hauke?
* He aha i tū ai te hauhau i Omaruanui?
* He aha i tū ai te pakanga?
* I ahatia te poropiti a Te Panapa?
 | **He tuhinga whakaahua** (descriptive writing)**Mahi takitahi**Mai i ngā kōrero kua whāngaihia e te kaiako mō te pakanga i Omaruanui, ko tā te ākonga mahi he tuhi i tētehi tuhinga whakaahua, e āta whakamārama ana e āta whakaahua ana i te pakanga nei.  |

# **Ngā rauemi tautoko**

**Pukapuka**

Ballara, A. (1998). IWI. The dynamics of Māori tribal organisation from c. 1769 to c. 1945. Wellington: Victoria University Press.

Can, D. M. (2001). Whatiwhatihoe. The Waikato Raupatu Claim. Wellington: Huia Publishers.

Janine Hayward, N. W. (2004). The Waitangi Tribunal: Te Roopu Whakamana i te Tiriti o Waitangi. Wellington: Bridget Williams Books.

Jones, P. T. (20101). King Potatau: An account of the life of Potatau Te Wherowhero the first Māori King. Wellington, NZ: Huia Publishers.

King, M. (2003). Te Ouea: a life. Auckland, NZ: Reed.

O'Malley, V. (2014). Beyond the Imperial Frontier. The Contest for Colonial New Zealand. Wellington: Bridget Williams Books.

O'Malley, V. (2017). Te Whakaputanga. The Declaration of Independence 1853. Wellington: Bridget Williams Books.

Orange, C. (1987). The Treaty of Waitangi. Wellington: Bridget Williams Books.

Ra Mitaka, T. (2001). Kingitanga: The oral diaries of Potatau Te Wherowhero. Te Kauwhata: Mitaka Ra Publications.

Simpson, M. (2003). Ngā Taumata. A Portrait of Ngāti Kahungunu. He whakaahua o Ngāti Kahungunu 1870-1906. Wellington: Huia Publishers.

Ward, A. (1999). An Unsettled History. Wellington: Bridget Williams Books.

**Pae tukutuku - Te Hāpuku**

Te Hāpuku

[*https://maaori.com/whakapapa/tehapuku.htm*](https://maaori.com/whakapapa/tehapuku.htm)

Papers Past – The late Te Hāpuku

[*https://paperspast.natlib.govt.nz/newspapers/EP18780607.2.11*](https://paperspast.natlib.govt.nz/newspapers/EP18780607.2.11)

Nga Pepeha o Ngati Rangikoianake

[*https://maaori.com/whakapapa/tehapuku.htm*](https://maaori.com/whakapapa/tehapuku.htm)

Flickr

[*https://www.flickr.com/photos/archivesnz/16533749559*](https://www.flickr.com/photos/archivesnz/16533749559)

Te Hāpuku

[*https://forms.justice.govt.nz/search/Documents/WT/wt\_DOC\_50129548/Wai%201040,%20%23E67.pdf*](https://forms.justice.govt.nz/search/Documents/WT/wt_DOC_50129548/Wai%201040%2C%20%23E67.pdf)

Te Manaaki Taiao: Te Taiwhenua o Heretaunga

*https://www.epa.govt.nz/assets/FileAPI/proposal/NSP000028/Evidence-Supplementary-evidence/Ngati-Kahungunu-Iwi-incorporated-and-others-Marei-Apatu-supplementary-Appendix.pdf*

**Te Ara – The encyclopedia of New Zealand**

Te Hāpuku

[*https://teara.govt.nz/en/biographies/1t28/te-hapuku*](https://teara.govt.nz/en/biographies/1t28/te-hapuku)

Whakapapa

[*https://teara.govt.nz/en/photograph/2913/whakapapa-of-te-pareihe-and-te-hapuku*](https://teara.govt.nz/en/photograph/2913/whakapapa-of-te-pareihe-and-te-hapuku)

**An encyclopedia of New Zealand**

[*https://teara.govt.nz/en/1966/te-hapuku*](https://teara.govt.nz/en/1966/te-hapuku)

**Pae tukutuku - Te Aute**

Stuff – The battle of Te Aute

[*https://www.stuff.co.nz/national/education/90132527/the-battle-of-te-aute--how-did-they-win*](https://www.stuff.co.nz/national/education/90132527/the-battle-of-te-aute--how-did-they-win)

Te Aute College

<https://teaute.maori.nz/>

**Pae Tukutuku - Te Tiriti o Waitangi**

Waitangi Tribunal

[*https://www.waitangitribunal.govt.nz/publications-and-resources/school-resources/treaty-past-and-present/section-2/*](https://www.waitangitribunal.govt.nz/publications-and-resources/school-resources/treaty-past-and-present/section-2/)

Treaty Education Kit

[*https://ako.ac.nz/assets/Knowledge-centre/RHPF-N36-Treaty-of-Waitangi-Education-Kit/6b2a5ffdd5/RESOURCESTreaty-Education-Kit-24-Activities-with-Teaching-Guides-and-Resources.pdf*](https://ako.ac.nz/assets/Knowledge-centre/RHPF-N36-Treaty-of-Waitangi-Education-Kit/6b2a5ffdd5/RESOURCESTreaty-Education-Kit-24-Activities-with-Teaching-Guides-and-Resources.pdf)

Te Tiriti o Waitangi

[*http://www.treaty2u.govt.nz/the-treaty-up-close/treaty-of-waitangi/*](http://www.treaty2u.govt.nz/the-treaty-up-close/treaty-of-waitangi/)

He Tohu – A treaty: Te Tiriti o Waitangi

*https://natlib.govt.nz/he-tohu/about/te-tiriti-o-waitangi*

**Pae Tukutuku - Te Whakaputanga**

[*https://e-tangata.co.nz/history/without-he-whakaputanga-there-might-have-been-no-treaty-of-waitangi/*](https://e-tangata.co.nz/history/without-he-whakaputanga-there-might-have-been-no-treaty-of-waitangi/)

New Zealand History: Flags of New Zealand

[*https://nzhistory.govt.nz/politics/flags-of-new-zealand/united-tribes-flag*](https://nzhistory.govt.nz/politics/flags-of-new-zealand/united-tribes-flag)

Te Whakaputanga

[*https://nzhistory.govt.nz/media/interactive/the-declaration-of-independence*](https://nzhistory.govt.nz/media/interactive/the-declaration-of-independence)

*Te Ara – The encyclopedia of New Zealand*

Te Whakaputanga

[*https://teara.govt.nz/en/he-whakaputanga-declaration-of-independence*](https://teara.govt.nz/en/he-whakaputanga-declaration-of-independence)

Māori Law Review

[*http://maorilawreview.co.nz/2014/11/he-whakaputanga-me-te-tiriti-the-declaration-and-the-treaty-sovereignty-in-february-1840-comment/*](http://maorilawreview.co.nz/2014/11/he-whakaputanga-me-te-tiriti-the-declaration-and-the-treaty-sovereignty-in-february-1840-comment/)

The Declaration and the Treaty

[*https://forms.justice.govt.nz/search/Documents/WT/wt\_DOC\_85648980/Te%20RakiW\_1.pdf*](https://forms.justice.govt.nz/search/Documents/WT/wt_DOC_85648980/Te%20RakiW_1.pdf)

**Pae tukutuku – Te Kīngitanga**

 Te Ara Encyclopedia

*Story: Kīngitanga – The Māori Kingi Movement http://www.teara.govt.nz/en/photograph/37857/te-puna-o-te-roimata-haurua-monument*

New Zealand History

*Kīngitanga -* [*https://nzhistory.govt.nz/keyword/kingitanga*](https://nzhistory.govt.nz/keyword/kingitanga)

**Pakipūmeka**

Māori Television

Kīngitanga the untold story – 3part series*http://www.maoritelevision.com/tv/shows/kiingitanga/on-demand*

**Tiriata**

**Te Whakaputanga**

The Declaration of Independence 1835 He Whakaputanga Maori Sovereignty.

[*https://www.youtube.com/watch?v=RYGlNUAJdgU*](https://www.youtube.com/watch?v=RYGlNUAJdgU)

**Te Tiriti o Waitangi**

The Treaty of Waitangi: An Introduction

[*https://www.youtube.com/watch?v=qNyfSPm1jYU*](https://www.youtube.com/watch?v=qNyfSPm1jYU)

Waitangi - What Really Happened: Part 1

[*https://www.youtube.com/watch?v=AEOx3QyjxIs*](https://www.youtube.com/watch?v=AEOx3QyjxIs)

Waitangi - What Really Happened: Part 2

*https://www.youtube.com/watch?v=aiKOaKg9G-c*

Waitangi - What Really Happened: Part 3

*https://www.youtube.com/watch?v=CpFQpp\_YrrI*

Waitangi - What Really Happened: Part 4

*https://www.youtube.com/watch?v=nu4Q3JLqOWA*

Waitangi - What Really Happened: Part 5

[*https://www.youtube.com/watch?v=5In0GIRBAbY*](https://www.youtube.com/watch?v=5In0GIRBAbY)

Waitangi - What Really Happened: Part 6

[*https://www.youtube.com/watch?v=G0z6eLLsE70*](https://www.youtube.com/watch?v=G0z6eLLsE70)

Waitangi - What Really Happened: Part 7

[*https://www.youtube.com/watch?v=IfTN2tx35Ns*](https://www.youtube.com/watch?v=IfTN2tx35Ns)

